CELEX: 32011R0604
Language: el
Date: 2011-06-20 00:00:00
Title: Εκτελεστικός κανονισμός (ΕΕ) αριθ. 604/2011 της Επιτροπής, της 20ής Ιουνίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

23.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 163/12
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 604/2011 ΤΗΣ ΕΠΙΤΡΟΠΉΣ
   της 20ής Ιουνίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφούται με τον παρόντα κανονισμό.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουνίου 2011.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Λόγοι
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Κυλινδρικό δοχείο από χάλυβα, μήκους περίπου 30 cm και διαμέτρου περίπου 3 cm (αποκαλούμενο «διάταξη φουσκώματος αερόσακου»).
                              Η συσκευή αποτελείται από ηλεκτρικές ακίδες επαφής, αναφλεκτήρα, θάλαμο πυροτεχνικού μέσου, θάλαμο με μείγμα αερίων, φίλτρα και ακροφύσιο εκκένωσης αερίων.
                              Το μείγμα αερίων αποτελείται από υποξείδιο του αζώτου, αργό και ήλιο.
                              Όταν ένα ηλεκτρικό σήμα από το σύστημα αισθητήρων του μηχανοκινήτου οχήματος ενεργοποιεί τον αναφλεκτήρα, ξεκινάει διεργασία καύσης του πυροτεχνικού μέσου και, κατά συνέπεια, τα αέρια θερμαίνονται και δημιουργούν υψηλή πίεση. Στη συνέχεια τα αέρια εκβάλλονται μέσω του ακροφυσίου και γεμίζουν τον αερόσακο.
                              Η συσκευή έχει σχεδιαστεί για να ενσωματώνεται στο σύστημα του αερόσακου ασφαλείας μηχανοκινήτων οχημάτων.
                           
                        
               
                  8708 95 99
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, τη σημείωση 3 του τμήματος XVII και το κείμενο των κωδικών ΣΟ 8708, 8708 95 και 8708 95 99.
                  Η λειτουργία της συσκευής είναι να γεμίζει το μαξιλάρι του αεροσάκου με αέρια και όχι να παράγει πυροτεχνικά αποτελέσματα κατά την έννοια του κεφαλαίου 36. Κατά συνέπεια, αποκλείεται η κατάταξη στην κλάση 3604.
                  Οι «γεννήτριες παραγωγής φυσικού αερίου» είναι εμπορικά αγαθά που παράγουν αέριο καύσιμο από οπτάνθρακα, ανθρακίτη ή άλλη ανθρακούχο ύλη. Η διεργασία παραγωγής φυσικού αερίου, ως αποτέλεσμα ταχέων χημικών αντιδράσεων (εκρήξεων) πυροτεχνικών υλών, δεν καλύπτεται από την κλάση 8405. Κατά συνέπεια, αποκλείεται η ταξινόμηση της «διάταξης φουσκώματος αερόσακου» στην κλάση 8405. (Βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8405 (Α), (Β)).
                  Δεδομένου ότι η συσκευή είναι μέρος αερόσακου ασφαλείας με διάταξη φουσκώματος (βλέπε επίσης τις επεξηγηματικές σημειώσεις του Εναρμονισμένου Συστήματος για την κλάση 8708 (O)), πρέπει να καταταχθεί στον κωδικό ΣΟ 8708 95 99.
               
            
                  
                              2.
                           
                           
                              Κυλινδρικό δοχείο από χάλυβα, μήκους περίπου 21 cm και διαμέτρου περίπου 5 cm (αποκαλούμενο «διάταξη φουσκώματος αερόσακου»).
                              Η συσκευή αποτελείται από ηλεκτρικές ακίδες επαφής, αναφλεκτήρα, θάλαμο πυροτεχνικού μέσου, θάλαμο εκτόνωσης, φίλτρα και ακροφύσιο εκκένωσης αερίων.
                              Όταν ένα ηλεκτρικό σήμα από το σύστημα αισθητήρων του μηχανοκινήτου οχήματος ενεργοποιεί τον αναφλεκτήρα, ξεκινάει διεργασία καύσης του πυροτεχνικού μέσου και, κατά συνέπεια, ο θάλαμος εκτόνωσης γεμίζει με αέρια που δημιουργούν υψηλή πίεση. Στη συνέχεια τα αέρια εκβάλλονται μέσω του ακροφυσίου και γεμίζουν τον αερόσακο.
                              Η συσκευή έχει σχεδιαστεί για να ενσωματώνεται στο σύστημα του αερόσακου ασφαλείας μηχανοκινήτων οχημάτων.
                           
                        
               
                  8708 95 99
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, τη σημείωση 3 του τμήματος XVII και το κείμενο των κωδικών ΣΟ 8708, 8708 95 και 8708 95 99.
                  Η λειτουργία της συσκευής είναι να γεμίζει το μαξιλάρι του αεροσάκου με αέρια και όχι να παράγει πυροτεχνικά αποτελέσματα κατά την έννοια του κεφαλαίου 36. Κατά συνέπεια, αποκλείεται η κατάταξη στην κλάση 3604.
                  Οι «γεννήτριες παραγωγής φυσικού αερίου» είναι εμπορικά αγαθά που παράγουν αέριο καύσιμο από οπτάνθρακα, ανθρακίτη ή άλλη ανθρακούχο ύλη. Η διεργασία παραγωγής φυσικού αερίου, ως αποτέλεσμα ταχέων χημικών αντιδράσεων (εκρήξεων) πυροτεχνικών υλών, δεν καλύπτεται από την κλάση 8405. Κατά συνέπεια, αποκλείεται η ταξινόμηση της «διάταξης φουσκώματος αερόσακου» στην κλάση 8405. (Βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8405 (Α), (Β)).
                  Δεδομένου ότι η συσκευή είναι μέρος αερόσακου ασφαλείας με διάταξη φουσκώματος (βλέπε επίσης τις επεξηγηματικές σημειώσεις του Εναρμονισμένου Συστήματος για την κλάση 8708 (O)), πρέπει να καταταχθεί στον κωδικό ΣΟ 8708 95 99.